Publication: Magyar Közlöny
Issue: MK-2000-4 (Year: 2000, Number: 4)
Era: 1990-2004
Section: 1042/1999. (IV. 29.) Korm. határozat 2. és 4. pontja szerint
Paragraph Index: 345

(1) Ha a települési önkormányzatnak a tulajdonában álló lakásai és nem lakás céljára szolgáló helyiségei bérbeadásából, értékesítéséből és más hasznosításából származó bevételei nem haladják meg a tulajdonában álló lakás és helyiség céljára szolgáló ingatlanok fenntartására és felújítására, valamint a természetes személyek tulajdonában álló lakóépületek felújítására támogatására, továbbá a saját bevételeiből lakásfenntartási támogatásra (1993. évi III. törvény 38. és 39. §) és kényszerbérletek felszámolására fordított kiadásait, akkor a települési önkormányzat tulajdonában álló lakás felújításához és az azzal együtt végzett korszerűsítéshez (ideértve a lakástulajdonához tartozó közös tulajdoni hányadára eső felújítási és azzal együtt végzett korszerűsítési költségeire) igénybe vett pénzintézeti kölcsön — a költségek legfeljebb feléig terjedő — összege (2) bekezdésben meghatározott kamatainak 70%-át a központi költségvetés az adós önkormányzat helyett átvállalja.

Source: https://magyarkozlony.hu/hivatalos-lapok/706a79b9b7af3650bbe07b8e9fa04980ffe1c36b/dokumentumok/28e42d4c5695a7ad87ae7c57f033be813b0b1e14/letoltes